**Likumprojekta**

**„Grozījumi Pārtikas aprites uzraudzības likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Sagatavots likumprojekts „Grozījumi Pārtikas aprites uzraudzības likumā” (turpmāk – likumprojekts), kura mērķis ir īstenot Administratīvo sodu sistēmas attīstības koncepcijā (apstiprināta ar Ministru kabineta 2013. gada 4. februāra rīkojumu Nr. 38) noteikto un normas par administratīvo atbildību pārtikas apritē ietvert Pārtikas aprites uzraudzības likumā.Likumprojekts stāsies spēkā vienlaikus ar Administratīvās atbildības likumu. |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 22. aprīļa sēdes protokola Nr. 24 26. § „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014. gada 22. aprīļa sēdes protokola Nr. 24 26. § 2. punktu Zemkopības ministrijai uzdots normas par administratīvo atbildību pārtikas apritē ietvert Pārtikas aprites uzraudzības likumā (turpmāk – likums).1. Informatīvā ziņojuma „Nozaru administratīvo pārkāpumu kodifikācijas ieviešanas sistēma” 1. pielikumā uzskaitītas šādas Latvijas Administratīvo pārkāpumu kodeksa (turpmāk – kodekss) normas, kuras jāpārņem likumā:1) 42. pants – s[anitāri higiēnisko un sanitāri pretepidēmisko](http://pro.nais.lv/naiser/text.cfm?Ref=0327021984120732769&Req=0327021984120732769&Key=0103011997121132774&Hash=) noteikumu un normu pārkāpšana;2) 42.2 pants – higiēnas prasību pārkāpšana, ievedot Latvijā kravas;3) 43. pants – sanitāri higiēnisko un sanitāri pretepidēmisko noteikumu pārkāpšana transportā;4) 103.3pants – pārtikas aprites prasību pārkāpšana;5) 108.4 pants – izvešanai, ievešanai un tranzītam noteikto veterināro un higiēnas prasību pārkāpšana;6) 108.5 pants – pašu patēriņam paredzētu dzīvnieku izcelsmes produktu ievešanas prasību pārkāpšana;7) 149.35 pants – ātrbojīgu pārtikas produktu pārvadāšanas noteikumu pārkāpumi autotransportā;8) 155.5pants – preču derīguma termiņa neievērošana;9) 166.2 pants – komercdarbība bez reģistrēšanas vai bez speciālās atļaujas (licences), izziņas vai atļaujas un komercdarbības veikšana, pārkāpjot speciālajā atļaujā (licencē), izziņā vai atļaujā minētos nosacījumus;10) 166.14 pants – viltotu preču pārdošana.2. Ievērojot Ministru kabineta 2013. gada 4. februāra rīkojuma Nr. 38 „Par Administratīvo sodu sistēmas attīstības koncepciju” 3. punktu un Pārtikas un veterinārā dienesta (turpmāk – dienests) rīcībā esošo statistiku par administratīvajiem pārkāpumiem pārtikas aprites jomā, tika izvērtēti visi kompetencē esošie administratīvie pārkāpumi atkarībā no nodarījuma bīstamības, sabiedriskā kaitīguma, nodarījuma sekām, nodarījuma aktualitātes un nodarījuma attiecināmības uz publiski tiesiskajām attiecībām. Likumprojekts ir sagatavots atbilstoši informatīvajā ziņojumā minētajām prasībām un rekomendācijām, kā arī Tieslietu ministrijas Latvijas Administratīvo pārkāpumu kodeksa pastāvīgās darba grupas ieteikumiem. Likumprojekts paredz piemērot administratīvo atbildību par būtiskiem un nenovēršamiem pārtikas aprites jomu regulējošo normatīvo aktu pārkāpumiem. Likumprojekta pieņemšana pilnībā nodrošinās informatīvajā ziņojumā minēto nostādņu ieviešanu un Ministru kabineta uzdevuma izpildi.Ņemts vērā arī Eiropas Parlamenta un Padomes 2017. gada 15. marta regulas (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (turpmāk – Regula 2017/625), 139. pantā un Eiropas Parlamenta un Padomes 2002. gada 28. janvāra Regulas (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (turpmāk – Regula 178/2002), 17. panta 2. punktā noteiktais, ka dalībvalstīm jānosaka sankcijas par pārtikas aprites jomas normatīvo aktu pārkāpšanu, kā arī tas, ka sankcijām jābūt iedarbīgām, samērīgām un preventīvām.Likumā paredzēts iekļaut jaunu nodaļu, kurā noteikta administratīvā atbildība pārtikas un materiālu un izstrādājumu, kas paredzēti saskarei ar pārtiku, aprites jomā un kompetence administratīvo pārkāpumu procesā.3. Likumprojekts pārņem patlaban kodeksā noteiktās tiesību normas pārtikas aprites jomā:1) 42.2 pants – higiēnas prasību pārkāpšana, ievedot Latvijā kravas. Likuma 30. pantā paredzēta atbildība par pārtikai noteikto nekaitīguma un kvalitātes prasību pārkāpšanu, kas nepārklājas ar prasībām, kādas noteiktas attiecībā uz preču muitošanu;2) 103.3pants – pārtikas aprites prasību pārkāpšana:a) pirmā daļa – atbildība par iesaistīšanos pārtikas apritē bez normatīvajos aktos noteiktās pārtikas uzņēmuma atzīšanas vai reģistrācijas, vai paziņojuma nosūtīšanas par īslaicīgu pakalpojumu veikšanu vai par nepaziņošanu par izmaiņām uzņēmuma darbībā, kas paredzēta Ministru kabineta 2010. gada 2. februāra noteikumos Nr. 104 „Pārtikas uzņēmumu atzīšanas un reģistrācijas kārtība”, tiks noteikta likuma 34. pantā;b) trešā daļa – atbildība par nepatiesas informācijas sniegšanu par pārtikas sastāvu, tās izcelsmes valsti vai vietu tiks noteikta likuma 33. pantā, papildus nosakot, ka atbildība paredzēta arī par pārtikas aprites prasību pārkāpumiem, kas veikti, īstenojot maldinošu praksi. Regulas 178/2002 8. pantā noteikts, ka pārtikas aprites tiesību aktu mērķis ir aizsargāt patērētāju intereses un novērst krāpniecisku vai maldinošu praksi, pārtikas produktu viltošanu un jebkuru citu praksi, kas var maldināt patērētāju. Regulā 2017/625 par oficiālajām kontrolēm noteikts, ka kontroles veic, lai identificētu iespējamus tīšus pārtikas apritē noteikto prasību pārkāpumus, kas veikti, īstenojot krāpniecisku vai maldinošu praksi. Regulas 2017/625 139. pants īpaši uzsver nepieciešamību nodrošināt atbilstošas finansiālās sankcijas par prasību pārkāpumiem, kas veikti īstenojot krāpniecisku vai maldinošu praksi, piemēram, produkta ražošanas procesā izmainot tā sastāva (izejvielu) kvalitāti (produkts ir atbilstošs nekaitīguma prasībām), lai gūtu lielāku peļņu no produkta izplatīšanas. Par krāpšanu vainīgās personas var saukt pie kriminālatbildības saskaņā ar Krimināllikumā noteikto. Savukārt prasības informācijas sniegšanai noteiktas Eiropas Parlamenta un Padomes 2011. gada 25. oktobra Regulā (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (turpmāk – Regula 1169/2011), kā arī normatīvajos aktos par noteiktu pārtikas produktu marķēšanu; c) piektā daļa – atbildība par citiem 103.3pantā neminētiem pārkāpumiem pārtikas apritē. Arī turpmāk nepieciešams saglabāt šādu normu pēc būtības, atbildību nosakot likuma 29. pantā. Nekaitīguma un kvalitātes prasības pārtikas apritē nosaka plašs Eiropas Savienības un Latvijas Republikas normatīvo aktu loks un atbildību par konkrētu prasību pārkāpumiem (tostarp augstāku soda naudas apmēru) ir lietderīgi noteikt tikai tad, ja tie būtiski ietekmē patērētājus. Saskaņā ar likuma 29. pantu pārtikas apritē iesaistītās personas pie administratīvās atbildības varēs saukt par tādiem pārtikas aprites normatīvajos aktos noteikto nekaitīguma un kvalitātes prasību pārkāpumiem, kas nav izdalīti atsevišķos likuma pantos, piemēram, higiēnas prasību, klasifikācijas prasību un tirdzniecības standartu neievērošana, Regulā 1169/2011 un citos normatīvajos aktos noteikto patērētāju informēšanas prasību pārkāpumi (izņemot informēšanu par pārtikas sastāvu, tās izcelsmes valsti vai vietu (likuma 33. pants)), noteikto prasību neievērošana darbībās ar izplatīšanai nederīgu pārtiku (likuma 14. pants), pārtikas piedevu, vitamīnu, minerālvielu lietošanas prasību pārkāpumi, pārtikas izsekojamības nenodrošināšana, Enerģijas dzērienu aprites likumā noteikto prasību pārkāpšana attiecībā uz aizliegumu izplatīt enerģijas dzērienus izglītības iestāžu telpās (3. panta otrā daļa) un enerģijas dzērienu izvietošanu tirdzniecības vietās un noteikto norāžu lietošanu (3. panta ceturtā daļa), uztura normu neievērošana izglītības u.c. iestādēs, pieļaujamā transtaukskābju daudzuma pārtikas produktos neievērošana u.c.;3) 155.5pants – preču derīguma termiņa neievērošana. Atbildība par derīguma termiņu neievērošanu (likuma 11.2 un 14. pants) noteikta likuma 29. pantā;4) 166.2 pants – komercdarbība bez reģistrēšanas vai bez speciālās atļaujas (licences), izziņas vai atļaujas un komercdarbības veikšana, pārkāpjot speciālajā atļaujā (licencē), izziņā vai atļaujā minētos nosacījumus, atbildība par darbību pārtikas apritē bez reģistrēšanās paredzēta likuma 34. pantā. Prasības pārtikas uzņēmumu reģistrācijai noteiktas Ministru kabineta 2010. gada 2. februāra noteikumos Nr. 104 „Pārtikas uzņēmumu atzīšanas un reģistrācijas kārtība”;5) 166.14 pants – viltotu preču pārdošana. Atbildība noteikta likuma 33. pantā, jo saskaņā ar likuma 14. panta 5. punktu viltotas pārtikas preces atzīstamas par izplatīšanai nederīgām.4. Likumā daļēji tiek pārņemtas šādas kodeksa normas:1) 108.4 pants – izvešanai, ievešanai un tranzītam noteikto veterināro un higiēnas prasību pārkāpšana. Atbildība par veterināro prasību pārkāpšanu tiks noteikta Veterinārmedicīnas likumā (Saeimas likumprojektu reģistra Nr. 120/Lp13), par pārtikas izvešanai, ievešanai un tranzītam noteikto prasību pārkāpumiem atbildība paredzēta likuma 30. pantā;2) 149.35 pantā noteiktā norma par ātrbojīgu pārtikas produktu pārvadāšanas noteikumu pārkāpumiem autotransportā. Par pārtikas produktiem noteiktā temperatūras režīma neievērošanu pārvadāšanas laikā piemēros administratīvo sodu atbilstoši likuma 29. pantam (par tādiem pārkāpumiem pārtikas apritē, kas nav izdalīti atsevišķos likuma pantos). Prasība ievērot noteiktos temperatūras režīmus noteikta Eiropas Parlamenta un Padomes 2004. gada 29. aprīļa Regulā (EK) par pārtikas produktu higiēnu. Savukārt pārvadāšanas iekārtu esamības un atbilstības pārbaude nav likuma kompetences jautājums.5. Likumā tiek pārņemta arī:1) 103.6 pantā noteiktā norma par atbildību, pārkāpjot labības un tās pārstrādes produktu aprites prasības. Par šādu prasību pārkāpumiem varēs piemērot administratīvo sodu atbilstoši likuma 29. pantam;2) kodeksa 166.10 pantā noteiktā norma par atbildību pārsniedzot pieļaujamo bīstamo vielu daudzumu precēs, 31. pantā nosakot sodu par piesārņotas pārtikas vai materiālu un izstrādājumu, kas paredzēti saskarei ar pārtiku, izplatīšanu. Piesārņojums var būt mikrobioloģisks (baktērijas, vīrusi, pelējums, parazīti u.c.), ķīmisks (vides piesārņotāji, pesticīdu atliekas, veterināro zāļu atliekas u.c.), radioloģisks, fizikāls (iepakojumu daļiņas, stikls, augsne, kaulu daļiņas u.c.). Ņemot vērā pārtikas aprites jomu regulējošajos normatīvajos aktos noteiktā termina „pārtika” tvērumu, minētajā likuma pantā noteiktās sankcijas attiecināmas arī uz piesārņojuma prasībām neatbilstošu izejvielu izmantošanu ražošanas procesā. Piesārņojuma normas noteiktas Eiropas Savienības tieši piemērojamajos normatīvajos aktos.6. Papildus nepieciešams no kopējām prasībām pārtikas apritē kā patērētāju veselības nodrošināšanai būtisku izdalīt prasību neatļauti neizplatīt tādu pārtiku, kurai beidzies derīguma termiņš. Saskaņā ar normatīvajos aktos noteikto, nav atļauts izplatīt pārtiku, kurai beidzies derīguma termiņš, kas norādīts kā „Izlietot līdz…” datums. Savukārt likuma 11.2 panta pirmā daļa nosaka, ka pārtiku, kura marķēta ar derīguma termiņa norādi „Ieteicams līdz ..” un kurai beidzies minimālais derīguma termiņš, aizliegts izplatīt, izņemot gadījumus, kad izplatīšana notiek atbilstoši Ministru kabineta noteikumiem (pilnvarojums izdot attiecīgus noteikumus noteikts likuma 11.2 panta otrajā daļā), un prasība tiks pārkāpta, ja pārtiku turpinās izplatīt pēc Ministru kabineta noteikumos noteiktā laikposma. Atbildība par minēto prasību pārkāpumiem paredzēta likuma 31. pantā.7. Būtiski ir nodrošināt izpildi prasībai informēt dienestu par paškontrolē konstatētiem neatbilstošiem pārtikas nekaitīguma rādītāju rezultātiem un neatbilstību novēršanai īstenotajiem pasākumiem, atbildību par minēto prasību pārkāpumiem paredzot likuma 32. pantā.8. Likumprojektā nav paredzēts iekļaut atsevišķus sodus, kas minēti informatīvā ziņojuma „Nozaru administratīvo pārkāpumu kodifikācijas ieviešanas sistēma” 1. pielikumā un noteikti kodeksa:1) 42. pantā – s[anitāri higiēnisko un sanitāri pretepidēmisko](http://pro.nais.lv/naiser/text.cfm?Ref=0327021984120732769&Req=0327021984120732769&Key=0103011997121132774&Hash=) noteikumu un normu pārkāpšana, jo šādi noteikumi nav saistīti ar pārtikas apriti. Kodeksa 42. pantā paredzēto pārkāpumu lietu izskatīšana arī patlaban nav dienesta kompetencē (kodeksa 230. pants);2) 43. pantā – sanitāri higiēnisko un sanitāri pretepidēmisko noteikumu pārkāpšana transportā. Šie noteikumi nav saistīti ar pārtikas apriti un dienesta kompetencē nav kodeksa 43. pantā paredzēto pārkāpumu lietu izskatīšana (kodeksa 230. pants);3) 103.3panta otrajā, ceturtajā un sestajā daļā, jo šajās panta daļās noteikti sodi par atkārtotu pārkāpumu izdarīšanu gada laikā;4) 108.5 pantā – pašu patēriņam paredzētu dzīvnieku izcelsmes produktu ievešanas prasību pārkāpšana, jo šī norma tiek pārņemta Veterinārmedicīnas likumā (Saeimas likumprojektu reģistra Nr. 120/Lp13).9. Sadarbībā ar Veselības inspekciju izvērtēta nepieciešamība likumā pārņemt kodeksa 62. pantā noteikto normu par administratīvo atbildību par virszemes un pazemes ūdeņu aizsardzības vai lietošanas noteikumu vai prasību pārkāpšanu. Patlaban Kodeksa 228. pantā noteikts, ka Veselības inspekcija izskata kodeksa 62. pantā paredzēto pārkāpumu lietas, ja tie ir higiēnas prasību pārkāpumi, taču praksē, ja ūdens resursu aizsardzības un apsaimniekošanas jomā saistībā ar virszemes ūdens resursu lietošanas noteikumu pārkāpšanu tiek konstatēti higiēnas prasību pārkāpumi, inspekcija līdz šim piemērojusi sodus atbilstoši kodeksa 42. pantam „Epidemioloģiskās drošības prasību pārkāpšana”. Turpmāk administratīvā atbildība par šādiem pārkāpumiem būs noteikta Epidemioloģiskās drošības likumā (grozījumi pieņemti Saeimas sēdē 2019. gada 24. oktobrī).10. Uzņēmējdarbības vides pilnveidošanas pasākumu plāna (apstiprināts ar Ministru kabineta 2017. gada 15. marta rīkojumu Nr. 125 „Par Uzņēmējdarbības vides pilnveidošanas pasākumu plānu”) 3.11.1. apakšpunktā „Konsultē vispirms principa ieviešana valsts pārvaldes un uzņēmējus uzraugošo institūciju darbībā” noteikts, ka nepieciešams izvērtēt Kodeksa normas, kurās būtu iespējams paredzēt brīdināšanu par konstatēto pārkāpumu. Paredzēts, ka turpmāk par dažādiem pārkāpumiem pārtikas apritē, kas nav izdalīti atsevišķos likuma pantos, kā vienu no soda veidiem, izvērtējot izdarītā pārkāpuma smagumu un ietekmi uz patērētāju veselību, varēs piemērot brīdinājumu – par pārkāpumiem, kas nav saistīti ar darbībām pārtikas apritē bez normatīvajos aktos noteiktās atzīšanas vai reģistrācijas, par nepatiesas informācijas sniegšanu par pārtikas sastāvu, tās izcelsmes valsti vai vietu, vai maldinošas prakses aizlieguma pārkāpšanu vai pārtikas viltošanu, par informācijas nesniegšanu dienestam par paškontrolē konstatētiem neatbilstošiem rezultātiem, kā arī izvešanai, ievešanai un tranzītam noteikto higiēnas, nekaitīguma un kvalitātes prasību pārkāpumiem.11. Spēkā esošās kodeksa normas paredz lielāku naudas soda apmēru gadījumos, kad pārkāpums izdarīts atkārtoti gada laikā. Likumprojekts neparedz sodus par atkārtotiem pārkāpumiem, tādēļ likumprojektā katram pārkāpumam ir paaugstināts maksimālā soda apmēra slieksnis. Tāpat ir izvērtēts plānotais naudas sodu apmērs saistītā nozarē – dzīvnieku barības aprites uzraudzībā (likums „Grozījumi Dzīvnieku barības aprites likumā” pieņemts Saeimas sēdē 2019. gada 21. novembrī), un pārskatīti noteiktie soda apmēri par pārtikas aprites prasību pārkāpumiem, lai tie būtu salīdzināmi ar sodiem par dzīvnieku barības apritē pieļautajiem pārkāpumiem.12. Administratīvo pārkāpumu procesu par pārkāpumiem pārtikas aprites jomā veiks dienests, ņemot vērā iekšējās instrukcijas un vadlīnijas par sodu apmēra noteikšanas kritērijiem. 13. Iekļaujot likumā normas par administratīvo atbildību pārtikas aprites jomā un kompetenci sodu piemērošanā, likumā jāizdara šādi grozījumi:1) kā Administratīvās atbildības likuma 115. panta pirmās daļas 20. punktu dublējošu normu no likuma nepieciešams izslēgt 22. panta trešo daļu, kas nosaka, ka dienesta amatpersonas normatīvajos aktos noteiktajā kārtībā ir tiesīgas saukt vainīgās personas pie administratīvās atbildības;2) no likuma jāizslēdz 26. pants, kas nosaka, ka naudas līdzekļi, kas iegūti iekasējot naudas sodus un realizējot konfiscēto mantu, ieskaita valsts budžetā tāpēc, ka šīs normas ir noteiktas Administratīvās atbildības likuma 83. pantā un 263. panta sestajā daļā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests.Likumprojekts 2016. gada 27. oktobrī izskatīts Tieslietu ministrijas Latvijas Administratīvo pārkāpumu kodeksa pastāvīgās darba grupas sēdē. Likumprojekts un anotācija precizēta atbilstoši komisijas sēdē izteiktajiem ieteikumiem. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz uzņēmumiem, kuri iesaistīti pārtikas apritē. Patlaban Latvijā ir aptuveni 28 500 dienestā reģistrētu pārtikas uzņēmumu.Personas, kas būs pārkāpušas Pārtikas aprites uzraudzības likuma vai citu pārtikas aprites jomu regulējošo normatīvo aktu prasības.Mērķgrupas aptuveno lielumu vai īpatsvaru nav iespējams noteikt, jo nevar paredzēt, cik personu neizpildīs attiecīgajos normatīvajos aktos noteiktās prasības. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina likumprojektā noteikto administratīvo pārkāpumu subjektu tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.1. valsts pamatbudžets | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | nav precīzi aprēķināms |  | nav precīzi aprēķināms |  | nav precīzi aprēķināms | nav precīzi aprēķināms |
| 5.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ieņēmumu ietekme uz valsts budžetu nav precīzi aprēķināma, jo sodu piemērošana nav tieši atkarīga no dienesta īstenotajiem pasākumiem. Soda piemērošana nav dienesta darbības uzdevums un mērķis. Sodu piemēro tikai gadījumos, kad persona nav ievērojusi normatīvā regulējumā noteiktās prasības.Likumprojektā noteiktās funkcijas dienests nodrošinās no piešķirtajiem valsts budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Regula 2017/625;2) Regula 178/2002. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | 1) Regula 2017/625;2) Regula 178/2002. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2017/625 139. pants;Regulas 178/2002 17. panta 2. punkts | Likumprojekta 3. pants (likuma VII nodaļa) | ES tiesību akta vienība tiek ieviesta pilnībā. | Likumprojekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ievietots Zemkopības ministrijas tīmekļa vietnē <http://www.zm.gov.lv> no 2016. gada 22. jūlija līdz 29. jūlijam. |
| 2. | Sabiedrības līdzdalība projekta izstrādē | Likumprojekts nosūtīts saskaņošanai biedrībai „Lauksaimnieku organizāciju sadarbības padome”, „Zemnieku saeima” un „Pārtikas uzņēmumu federācija”. |
| 3. | Sabiedrības līdzdalības rezultāti | Iebildumi par likumprojektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs dienesta funkcijas un struktūru. |
| 3. | Cita informācija | Nav |

Zemkopības ministrs K. Gerhards

Gurecka 26614495

Linda.Gurecka@zm.gov.lv